TV7 JERUUSALEMMA UUDISED
Meie tänased teemad -
Iisrael tähistas Iseseisvuspäeva
Iisrael peab võitlema oma eksistentsi eest
Paavst mõistis hukka antisemitismi tõusu Euroopas
ISIS tappis Iisraelist pagendatud asüülitaotlejaid
Iisrael aitab Brasiiliat veehädas
TV7 Jeruusalemma Uudistest - Shalom!
Arutz Sheva kirjutab Iisraeli Iseseisvuspäeva pidustustest.
Iisraeli 67. Iseseisvuspäeva üritused algasid eelmise kolmapäeva õhtul.
Sajad kogunesid Nutumüürile palvetama.
Palvuse korraldas rabi Uri Sherki, kelle poeg hukkus eelnenud nädalal
julmas autoga tehtud terrorirünnakus.
Rabi Eli Ben-Dahani sõnul Juudi Kodu parteist
on sõdurid ja julgeolekupersonal
kaitsnud iisraellasi kaugetest aegadest tänaseni
ja valinud õilsatel eesmärkidel oma elu ohverdamise,
et rajada ja päästa riiki ja inimesi.
Ben-Dahan rääkis hiljutistest kahetsusväärsetest sõdadest
ja vaenlase kaotustest.
Rabi sõnul jookseb tänapäeva poliitmõrvadeni
otsene joon ja lõputu sündmusteahel alates Piibli Saulist ja Joonatanist.
Kui Taavet lõpetas Sauli ja Joonatani leinamise,
rajas ta kuningriigi algul Hebronisse ja seejärel Jeruusalemma, ütles rabi.
Meiegi peame minema langenute sangarlusest ajendatuna
ehitama oma maad vapralt ja alandlikult oma ihu ja hingega,
ütles rabi Ben-Dahan, rõhutades juutide ühtsuse tähtsust.
Rabi lõpetas kõne: Pühitseme Jumala nime kõikjal
ja armastame kõiki iisraellasi, usklikke ja uskmatuid,
ashkenaze ja sefarde, parem- ja vasakpoolseid
ning nii saame peagi meie ajal lunastust näha.
Arutz Sheva kirjutab eelmisel nädalal peetud Langenute Mälestuspäevast.
Peaminister Netanyahu rõhutas oma ametlikus sõnavõtus
Iisraeli riigi kaitsel elu andnute ohvri tähtsust.
Netanyahu sõnul surid nad rahva ja maa elluäratamise eest.
Netanyahu ütles, et see on raskeim päev temagi perele,
viidates vennale, kes hukkus Iisraeli armee kuulsas
pantvangide vabastusoperatsioonis Entebbe lennuväljal Ugandas.
Netanyahu sõnul ei olnud Iisraeli langenud sõdurite veri asjatu,
vaid üksnes tänu neile on Iisrael suutnud säilitada turvalisuse
rahutus ja ebastabiilses regioonis.
Netanyahu sõnul on kurb,
et tänapäeva Lähis-Idas peab Iisrael jätkama võitlust oma eksistentsi eest,
mis pole enesestmõistetav ilma selle ohvrita.
Arutz Sheva teatab paavst Franciscuse kõnest
eelmise nädala Euroopa rabide konverentsil (CER).
Paavst kõneles CER-i konverentsil esmakordselt.
Euroopa rabide konverents loodi 1956. a.
AFP teatel mõistis paavst hukka antisemitismi tõusu Euroopas
ja õhutas jätkama kristlaste ja juutide vahelist,
juba pool sajandit kestnud dialoogi.
Paavsti sõnul on antisemitistlikud trendid
ning teatud viha- ja vägivallateod Euroopas murettekitavad.
Iga kristlane mitte üksnes ei või,
vaid peab karmilt hukka mõistma igasuguse antisemitismi.
The Jerusalem Posti teatel tappis ISIS Liibüas
kolm Iisraelist deporteeritud Eritrea asüülitaotlejat.
Iisraeli MTÜ teatel ei saanud nad asüüli kolmandas riigis,
kuhu nad Iisraelist saadeti.
Seejärel läksid nad Liibüasse, et sealt Euroopasse pääseda,
kuid sattusid ISISe küüsi.
Põgenike ja migrantide hotline'i teatel
tunti mehed ära ISISe viimases videos.
Mullu Iisraelist kolmandasse riiki deporteeritud Eritrea asüülitaotlejad
olid Etioopia kristlaste seas,
kellel ISIS kõri läbi lõikas või maha lasi.
Üks eritrealastest oli veetnud Iisraelis 7 aastat, asüüli saamata.
Mullu suvel peeti ta kinni,
misjärel ta nõustus kolmandasse riiki kolima,
milleks tema kongikaaslase sõnul oli Uganda.
Iisraeli Rahvastiku-, Immigratsiooni- ja Piiriameti esindaja
polnud juhtumiga tuttav ega saanud seda kinnitada,
kuid lubas raportit kontrollida.
Märtsi lõpul teatas Iisraeli Siseministeerium,
et alustab katseid veenda Aafrika migrante
vabatahtlikult riigist lahkuma,
sihtkohaks kaks Aafrika riiki.
Vabatahtlikel deporteeritutel oleks ettevalmistusteks 30 päeva
ja keeldujad kuulataks üle võimalikuks vangistuseks.
Vabatahtlik deporteerimine on vastuoluline,
kuna sellega nõustujad viibivad tihti parajasti vanglas
või ajutiselt vahi all, kui lahkumisest keelduvad.
Viimastel aastatel on Iisraeli poliitika toetanud deporteerimist
vangistuse ähvardusel, kuid ka positiivsete motiividega
nagu ühekordse abirahaga.
Märtsi lõpu andmeil on 2014. a algusest alates
nõustunud deporteerimisega kolmandasse Aafrika riiki
1500 migranti ja ca 7000 on nõustunud kodumaale naasma.
Plaani kriitikute väitel ei saa vabatahtlikult lahkujad
kolmandas riigis põgenikustaatust ja peavad tihti sealtki lahkuma,
vahel tagasi kodumaale, kus neid võib oodata tagakius.
Plaani avalikustamise ajal ütles Iisraeli siseminister,
et protsess õhutab infiltreerujaid
Iisraelist turvaliselt ja väärikalt lahkuma
ning Iisrael saab täita oma kohust oma elanike aitamiseks
ja Tel Avivi lõunaosa elu normaliseerimiseks.
Päev enne uudist kolme deporteeritud eritrealase kohta
tekitas Iisraeli transpordiminister poleemikat Facebooki märkuses,
mille järgi sadade Aafrika migrantide hukkumine
Liibüast Euroopasse teel olnud laeva hukus oli šokeeriv,
kuid see olevat kinnitanud Iisraeli migratsioonipoliitikat.
Ministri sõnul näitab tragöödia,
kui mõistlik oleks ehitada Iisraeli-Egiptuse piirile tara
takistamaks põgeniketulva Egiptusest.
Arutz Sheva teatel osales põuase Brasiilia aitamisväljakutses
13 Iisraeli veeettevõtet.
Brasiiliat vaevab hetkel kõigi aegade halvim põud,
mis johtub veetarbimise kasvust, vähestest sademetest
ja vähestest investeeringutest infrastruktuuri.
Iisraeli Tööstus-, kaubandus- ja tööministeeriumi loodud ettevõtte
Israel NewTech põhimõttel võivad Iisraeli vee- ja taastuvenergia alad
olla Iisraeli majandusele tugevateks kasvutööstusteks
ja neil võib olla tähtis roll lahenduste leidmisel
kogu maailma kasvavatele vajadustele.
Israel NewTech aitab kaasa vee- ja taastuvenergia alade arendamisel,
toetades akadeemilisi õppeasutusi ja uuringuid,
ning inspireerides kohaliku turu kaasamist
ja aidates Iisraeli ettevõtteil rahvusvahelisel areenil edu leida.
Hetkel on Iisraeli globaalhangete seas
piimafarmi rajamine India piimatoodangu kasvatamiseks,
7,5-megavatise päikeseelektrijaama ehitus 60 000-le perele Burundis
ja ühisprojekt Kanadaga
seadmete ja väljaõppe pakkumiseks Ukraina farmeritele.
Need olid meie tänased uudised. Shalom ja kohtumiseni!
Tõlge: Monika Jaaguri